open-index/open-wikipedia-markdown huggingface dataset:
Villijs Saņols

**Villijs Davids Frederiks Saņols** (, dzimis ) ir Francijas futbola treneris un bijušais futbolists, spēlējis labās malas aizsarga pozīcijā, bijis Francijas futbola izlases dalībnieks. Kopš 2021. gada Saņols ir Gruzijas futbola izlases galvenais treneris.

## Karjera

### Spēlētāja karjera
Savu karjeru sācis savas dzimtās pilsētas komandā ''Saint-Étienne''. 1997. gadā Saņols pievienojās citai Francijas komandai ''Monaco''. Ar *Monaco* komandu Saņols 1999–2000. gada sezonā kļuva par Francijas 1. divīzijas čempionu. 2000. gadā pievienojies Vācijas komandai ''Bayern Munich''. *Bayern Munich* sastāvā Saņols piecas reizes kļuva par Vācijas Bundeslīgas čempionu, četras reizes ieguva Vācijas kausu, kā arī vienu reizi ieguva UEFA Čempionu līgas trofeju un Starpkontinentālo kausu.

Francijas futbola izlasi pārstāvējis 2002. un 2006. gada FIFA Pasaules kausā, kā arī 2004. un 2008. gada Eiropas čempionātā. Divas reizes uzvarējis FIFA Konfederāciju kausā.

### Trenera karjera
No 2013. līdz 2014. gadam bijis Francijas U21 izlases galvenais treneris. 2014. gadā parakstījis divu gadu līgumu ar *[[Ligue 1]]* komandu ''Bordeaux''. Pirmajā sezonā Saņols palīdzēja komandai izcīnīt sesto vietu *Ligue 1*.  Saņols tika atbrīvots no amata. 2017. gada jūnijā kļuvis par Karlo Ančeloti asistentu Minhenes "''Bayern''" komandā.  Ančeloti tika atbrīvots no amata un Saņols kļuva par *Bayern Munich* pagaidu treneri. Saņols pameta klubu pēc astoņām dienām, kad par treneri kļuva Jups Heinkess. 2021. gadā kļuvis par Gruzijas futbola izlases galveno treneri.

## Sasniegumi

### Spēlētāja karjera
**Monaco**

* Francijas 1. divīzija: 1999–2000
* Trophée des Champions: 1997

**Bayern Munich**

* Vācijas Bundeslīga: 2002–03, 2004–05, 2005–06, 2007–08
* Vācijas kauss: 2002–03, 2004–05, 2005–06, 2007–08
* DFL Ligapokal: 2000
* UEFA Čempionu līga: 2000–01
* Starpkontinentālais kauss: 2001

**Francija**

* FIFA Konfederāciju kauss: 2001, 2003

## Atsauces

## Ārējās saites
Ivonna Gulagonga-Kolija

**Ivonna Gulagonga-Kolija** (; dzimusi ) ir bijusī Austrālijas tenisiste.

Gulagonga bija spilgta tenisa zvaigzne 20. gadsimta septiņdesmitajos gados. Četrpadsmit *Grand Slam* turnīru uzvarētāja (septiņreiz — vienspēlēs, sešreiz — sieviešu dubultspēlēs un vienreiz jauktajās dubultspēlēs); 86 vienspēļu un 46 dubultspēļu turnīru uzvarētāja; trīs olimpisko spēļu dalībniece un trīskārtēja Federācijas kausa ieguvēja (1971, 1973, 1974) Austrālijas izlases sastāvā. Starptautiskās tenisa slavas zāles locekle kopš 1988. gada.

## Statistika

### Grand Slam vienspēļu finālu rezultāti
#### Uzvaras (7)

#### Zaudējumi (11)

## Apbalvojumi un pagodinājumi
* Britu impērijas ordeņa kavalieris
* Austrālijas ordeņa kompanjons (2018)
* ''Associated Press'' Gada sportiste (1971)
* Gada austrālietis (1971)

## Atsauces

## Ārējās saites
Nikolass Latifi

**Nikolass Daniels Latifi** (; dzimis  Monreālā) ir Kanādas autosportists, kurš šobrīd (2022) piedalās *[[Formula 1]]* sacīkstēs, pārstāvot *[[Williams F1|Williams]]* komandu.

Ar kartingu sācis nodarboties relatīvi vēlu, 13 gadu vecumā. 2012. gadā pārgājis uz formulu sacensībām, piedaloties dažādās junioru formulu sērijās. No 2015. gada līdz 2019. gadam startējis *[[Formula 2]]* sacensībās (kas līdz 2016. gadam bija zināmas kā GP2 sērija), 2019. gada sezonā izcīnot 2. vietu kopvērtējumā.

2016. gada sezonā Latifi kļuva par *[[Formula 1]]* komandas *[[Renault F1|Renault]]* testu pilotu. 2018. gada sezonā viņš kļuva par *[[Force India]]* testu un rezerves pilotu, sezonas gaitā piedaloties piecos piektdienu testos. 2019. gada sezonā Latifi pievienojās *[[Williams F1|Williams]]* komandai kā testu un rezerves pilots, sezonas gaitā piedaloties sešos piektdienu testos.

2020. gada sezonā Latifi kļuva par pilnvērtīgu *Formula 1* pilotu, *Williams* komandā aizstājot Robertu Kubicu. COVID-19 pandēmijas ietekmētajā sezonā Latifi debitēja , kur viņš kvalificējās 20. vietā, bet pēc 9 dalībnieku izstāšanās finišēja 11. vietā. 11. vietu viņš guva vēl divās sacīkstēs, sezonu, tāpat kā visa *Williams* komanda, pabeidzot bez punktiem, kopvērtējumā ieridojoties 21. vietā. *Williams* saglabāja Latifi 2021. gada sezonā.  pēc haosa un vairākām avārijām viņš no 18. vietas startā pacēlās uz 3. vietu, kurā aizvadīja lielu daļu sacīkstes, beigās gan finišējot 8. vietā, pēc sacīkstes beigām tiekot paaugstināts uz 7. vietu pēc Sebastiāna Fetela diskvalifikācijas. Tie bija Latifi pirmie punkti viņa *Formula 1* karjerā. Punktus viņš guva arī nākamajā sacīkstē, lietus dēļ stipri saīsinātajā Beļģijas ''Grand Prix'' ierindojoties 9. vietā. Kopvērtējumā Latifi sezonu noslēdza 17. vietā ar 7 punktiem.

Latifi *Williams* komandā pavadīja trīs sezonas. 2022. gada sezonas beigās komandu pameta, kad viņa vietā stājās F2 sacīkšu braucējs Logans Sardžents.

2023. gada 18. jūlijā Latifi paziņoja, ka no 2023. gada augusta uzsāks mācības Londonas Biznesa skolā, tādējādi vismaz uz laiku pārtraucot savu sacīkšu karjeru.

## ''Formula 1'' rezultāti

* Sacīkstes **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

 Nefinišēja, bet tika klasificēts, jo veica vairāk kā 90% no sacīkstes.

 Par sacīksti tika piešķirti puse no punktiem, jo tika veikts mazāk par 75% no plānotā sacīkstes garuma.

## Atsauces

## Ārējās saites

* Oficiālā mājaslapa
* Twitter profils
Tianzhou 2

***Tianzhou 2*** (,  — "Debess kuģis 2") ir Ķīnas *[[Tianzhou]]* sērijas automātiskais kravas kosmosa kuģis. Tas orbītā tika palaists 2021. gada maijā. Kravas kuģis veica saslēgšanos ar orbitālo staciju *[[Tiangong]]*.

## Krava
*Tianzhou 2* kravā (masa 4690 kg) bija krājumi un iekārtas stacijai un pirmajai ekspedīcijai, to skaitā divi skafandri, pārtika, iekārtas uzstādīšanai stacijas iekšienē un ārpusē. Kuģis uz staciju nogādāja arī 1950 kg degvielu.

## Lidojuma gaita
*Tianzhou 2* tika palaists  12:55:29 *[[UTC]]* ar nesējraķeti *[[Chang Zheng 7]]* no Venčanas pavadoņu palaišanas centra.

29. maijā 21:01 *UTC* kravas kuģis saslēdzās ar orbitālo staciju *[[Tiangong]]* pie tās pirmā moduļa *[[Tianhe]]* aizmugurējās pieslēgvietas.

Jūnijā stacijā ar kosmosa kuģi *[[Shenzhou 12]]* ieradās pirmā ekspedīcija, kas izkrāva *Tianzhou 2*.

Pēc apkalpes atgriešanās uz Zemi, 18. septembrī kravas kuģis pārkabinājās no *Tianhe* aizmugurējās pieslēgvietas uz priekšējo.

2022. gada 5.janvārī *Tianzhou 2* tika izmantots, lai pārbaudītu nākamo moduļu montāžas operācijas. Kravas kuģis tika satverts ar stacijas manipulatoru. 22:12 *UTC* tika atbrīvots saslēgšanās mezgla savilcējs. Sadarbībā ar Pekinas Kosmosa vadības centru apkalpe ar mehānisko roku pārvietoja kravas kuģi uz sāna pieslēgvietu. Pēc tam to atgrieza atpakaļ un visbeidzot pēc 47 minūtēm pulksten 22:59 *UTC* kravas kuģis atkal bija pieslēgts pie priekšgala pieslēgvietas. 

Vēl viens eksperiments notika divas dienas vēlāk, 7. janvārī, lai izmēģinātu attālināto rokas vadības sistēmu. Ap pulksten 21:55 *UTC* *Tianzhou 2* tika atvienots no priekšgala slēdzenes. Pastāvīgi sazinoties ar Pekinas Kosmosa vadības centru, kosmonauti stacijā ar radio tālvadības pulti pārvietoja kravas kuģi no stacijas uz iepriekš noteiktu vietu 200 m kosmosa stacijas priekšā. Pēc tam, kad *Tianzhou 2* bija īslaicīgi saglabājis šo pozīciju, tas tika pārvietots 19 m attālumā no stacijas, kur tas atkal apstājās, līdz tas no jauna pieslēdzās pie priekšgala pieslēgvietas. Visi kravas kuģa manevri tika kontrolēti tikai manuāli. Pēc divām stundām, pulksten 23:55 *UTC*, operācija bija beigusies. Principā ir paredzēts, ka bezpilota kosmosa kuģi automātiski savienojas ar staciju. Šis vingrinājums kalpoja kā alternatīva iespēja manuāli veikt pieslēgšanos automātisko sistēmu atteices gadījumā.

27. martā 07:59 *UTC* *Tianzhou 2* pēdējo reizi atvienojās no stacijas.
31. martā kravas kuģis tika novadīts no orbītas, un aptuveni 10:40 *UTC* sadega Zemes atmosfērā virs Klusā okeāna.

## Atsauces

## Ārējās saites

* Tianzhou 1, 2, 3, 4 (TZ 1, 2, 3, 4) Gunter Dirk Krebs
Sudraba laura lapa

thumb|"Sudraba laura lapas" dažādi tipi
thumb|Pirmā "Sudraba laura lapa", kas tika piešķirta komandai
**Sudraba laura lapa** () ir Vācijas augstākā sporta balva, ar kuru kopš 1950. gada 23. jūnija apbalvo Vācijas prezidents. To piešķir komandām un izciliem sportistiem, kas izcīnījuši medaļas olimpiskajās vai paralimpiskajās spēlēs, ieguvuši nozīmīgus starptautiskus titulus, piemēram, Pasaules kausu futbolā, vai vairākas reizes bijuši medaļnieki starptautiskos čempionātos.

Kandidātus balvai Vācijas Olimpiskās sporta konfederācijas prezidentam jāiesniedz izskatīšanai Vācijas prezidentam. Pieprasījumu izskata Valsts prezidenta aģentūra, kā arī Federālā Iekšlietu ministrija, jo šī iestāde ir atbildīga par sportu Vācijā. Iekšlietu ministrija paraksta apstiprinājuma pieteikumu, pamatojoties uz "Vācijas Federatīvās Republikas pamatlikuma" 58. pantu.

## Pazīstamākie balvas ieguvēji
* Fricis Tīdemanis, jāšana, apbalvots 1950. gada 25. jūnijā.
* Francs Bekenbauers, futbols.
* Eda Būdinga, teniss, apbalvota 1964. gada 1. janvārī.
* Helga Nīsena, teniss, apbalvota 1970. gada 22. jūlijā.
* Bernds Kannenbergs, sološana, apbalvots 1972. gadā.
* Štefija Grāfa, teniss.
* Fābians Hambīhens, vingrošana.
* Matiass Šteiners, svarcelšana.
* Birgita Princa, futbols.
* Jenss Veisflogs, tramplīnlēkšana.
* Boriss Bekers, teniss, apbalvots 1985. gadā
* Boriss Bekers un Mihaels Štihs, 1992. gada vasaras olimpisko spēļu tenisa dubultspēļu čempioni, apbalvoti 1992. gada 6. oktobrī.
* Mihaels Šūmahers, tajā laikā divkārtējs F1 čempions, apbalvots 1997. gadā.
* Sebastiāns Fetels, tajā laikā divkārtējs F1 čempions, apbalvots 2012. gada 22. februārī.
* Dirks Novickis, 2011. gada NBA čempions, 2007. gada NBA sezonas vērtīgākais spēlētājs, 2011. gada Billa Rasela NBA finālsērijas vērtīgākais spēlētājs, 13× NBA All-Star.
* Lēna Šēneborna, modernā pieccīņa, apbalvota 2008. gadā.
* Hanss Lenks, airēšana.
* Magdalēna Neinere, biatlons.
* Olafs Pollaks, airēšana, apbalvots 2001. gadā.
* Sāra Dēbrica, futboliste, apbalvota 2016. gadā
* Mesuts Ezils, futbolists, apbalvots 2014. gadā.

### Komandas
* Vācijas airētāju astotnieks (par iegūto olimpisko zelta medaļu 2012. gada olimpiskajās spēlēs Londonā)
* Vācijas airētāju astotnieks (par iegūto olimpisko sudraba medaļu 2016. gada olimpiskajās spēlēs Buenosairesā)
* VfB Stuttgart (par uzvaru 1950. gada Vācijas futbola čempionātā)
* Bayern Munich (par uzvaru 1967. gada Vācijas futbola čempionātā)
* Team Telekom (Pirmā vieta 1997. gada Tour de France)
* Vācijas futbola izlase (1972., 1980., 1996. gada Eiropas čempions un 1954., 1974., 1990., 2014. gada pasaules čempions)
* Vācijas sieviešu futbola izlase (1989., 1991., 1995., 1997. gada Eiropas čempions un 2003., 2007. gada pasaules čempions)
* Vācijas vīriešu rokasbumbas izlase (2007. gada pasaules čempions)

## Atsauces

## Ārējās saites
Mičels Salgado

**Migels Anhels "Mičels" Salgado Fernandess** (; dzimis ) ir bijušais Spānijas futbolists, spēlēja labās malas aizsarga pozīcijā, bijis Spānijas futbola izlases dalībnieks.

Pēc sekmīga karjeras sākuma ''Celta Vigo'' komandā, Salgado 1999. gadā pievienojās vienam no Spānijas spēcīgākajiem klubiem *[[Madrides "Real" (futbols)|Real Madrid]]*. *Real Madrid* sastāvā Salgado nospēlēja 10 gadus, kuru laikā viņš izcīnīja četrus *[[La Liga]]* titulus, divreiz uzvarēja UEFA Čempionu līgā, kā arī ieguva vienu UEFA Superkausu un vienu Starpkontinentālo kausu. Vēlāk trīs sezonas spēlēja Anglijas komandā *[[Blackburn Rovers]]*.

Spānijas futbola izlases sastāvā piedalījies 53 mačos. Piedalījies 2000. gada Eiropas čempionātā un 2006. gada FIFA Pasaules kausā.

## Sasniegumi
**Real Madrid**

* La Liga: 2000–01, 2002–03, 2006–07, 2007–08
* Spānijas Superkauss: 2001, 2003, 2008
* UEFA Čempionu līga: 1999–2000, 2001–02
* UEFA Superkauss: 2002
* Starpkontinentālais kauss: 2002

## Ārējās saites
Davids Albelda

**Davids Albelda Alikess** (; dzimis ) ir Spānijas futbola treneris un bijušais futbolists, spēlējis pussarga pozīcijā, bijis Spānijas futbola izlases dalībnieks.

Lielāko daļu karjeras pavadījis ''Valencia'', kur viņš piedalījās kopumā 480 mačos. Vairāk nekā desmit gadus bijis komandas kapteinis. Kopā ar *Valencia* komandu Albelda izcīnīja divus *[[La Liga]]* titulus, vienu UEFA kausu un vienu UEFA Superkausu.

Spānijas futbola izlasi pārstāvējis 2004. gada Eiropas čempionātā, kā arī 2002. un 2006. gada FIFA Pasaules kausā.

## Sasniegumi
**Valencia**

* La Liga: 2001–02, 2003–04
* Spānijas Superkauss: 1999
* UEFA kauss: 2003–04
* UEFA Superkauss: 2004

## Ārējās saites
2021. gada Kannu kinofestivāls

thumb|Kinofestivāla plakāts
**74. ikgadējais [[Kannu kinofestivāls]]** ir kinofestivāls, kas norisinājās 2021. gadā no 6. līdz 17. jūlijam, lai arī sākotnēji kinofestivāla norise tika plānota no 11. līdz 22. maijam. Amerikāņu režisors Spaiks Lī tika uzaicināts otro reizi būt par festivāla žūrijas vadītāju, pēc tam, kad COVID-19 pandēmija Francijā liedza viņam vadīt 2020. gada Kannu kinofestivāla žūriju.

Filmu atlase tika izsludināta . Kinofestivālu atklāja franču kinorežisora Leosa Karaksa mūzikls "Anete". Artura Harari filma *[[Onoda, 10 000 nuits dans la jungle]]* atklāja *[[Un Certain Regard]]* filmu sadaļu. Goda zelta palmas zara balvu saņēma amerikāņu aktrise Džodija Fostere un itāļu kinorežisors Marko Belokio.

Zelta palmas zara balvu ieguva režisores Žilijas Dikurno filma "Titāns", Dukorno kļuva par otro sievieti, kas saņēmusi balvu un pirmo, kas saņēmusi balvu viena pati (in 1993. gadā Džeina Kempione balvu saņēma kopā ar Čeņu Kaigi).  balvu pasniegšanas ceremonijas sākumā žūrijas vadītājs kļūdoties paziņoja galvenās balvas saņēmēju, kas bija jāpaziņo ceremonijas beigu daļā.

Ceremonijas saimniece bija aktrise Dorija Tiljē.

## Konkursa filmas
Sekojošās filmas sacentās par Zelta palmas zaru.

## Atsauces

## Ārējās saites
*
Hoakins

**Hoakins Sančess Rodrigess** (, dzimis ) ir bijušais Spānijas futbolists, spēlēja pussarga pozīcijā, bijis Spānijas futbola izlases dalībnieks.

Savas karjeras lielāko daļu pārsvarā ir aizvadījis *[[Real Betis]]* un ''Valencia'' komandās. 18 sezonu laikā piedalījies 579 *La Liga* mačos. Pārstāvējis arī ''Málaga'' un Itālijas komandu ''Fiorentina''.

Spānijas futbola izlases sastāvā piedalījies 2002. un 2006. gada FIFA Pasaules kausā, kā arī 2004. gada Eiropas čempionātā.

## Sasniegumi
**Betis**

* Copa del Rey: 2004–05, 2021–22

**Valencia**

* Copa del Rey: 2007–08

## Ārējās saites
Tianzhou 3

***Tianzhou 3*** (,  — "Debess kuģis 3") bija Ķīnas *[[Tianzhou]]* sērijas automātiskais kravas kosmosa kuģis. Tas orbītā tika palaists 2021. gada septembrī; no orbītas novadīts 2022. gada jūlijā. Kravas kuģis veica saslēgšanos ar orbitālo staciju *[[Tiangong]]* un nogādāja tajā aptuveni 5,6 tonnas kravas.

## Lidojuma gaita
*Tianzhou 3* tika palaists  07:10:11 *[[UTC]]* ar nesējraķeti *[[Chang Zheng 7]]* no Venčanas pavadoņu palaišanas centra.

20. septembrī 14:08  *UTC* kravas kuģis saslēdzās ar orbitālo staciju *[[Tiangong]]* pie tās pirmā moduļa *[[Tianhe]]* aizmugurējās pieslēgvietas.

15. oktobrī stacijā ar kosmosa kuģi *[[Shenzhou 13]]* ieradās otrā ekspedīcija, kas izkrāva *Tianzhou 3*.

Pēc apkalpes atgriešanās uz Zemi, 2022. gada 19. aprīlī 21:02 *UTC* kravas kuģis atvienojās no stacijas, lai veiktu pārkabināšanos no *Tianhe* aizmugurējās pieslēgvietas uz priekšējo, atbrīvojot vietu kravas kuģim *[[Tianzhou 4]]*. Tas saslēdzās ar staciju 20. aprīlī 01:06 *UTC*.

17. jūlijā 02:59 UTC *Tianzhou 3* pēdējo reizi atvienojās no stacijas.
27. jūlijā kravas kuģis tika novadīts no orbītas un sadega Zemes atmosfērā virs Klusā okeāna dienvidu daļas.

## Atsauces

## Ārējās saites

* Tianzhou 1, 2, 3, 4 (TZ 1, 2, 3, 4) Gunter Dirk Krebs
Hosē Antonio Rejess

**Hosē Antonio Rejess Kalderons** (, dzimis , miris ) bija Spānijas futbolists, spēlēja pussarga pozīcijā, bijis Spānijas futbola izlases dalībnieks.

Savu debiju 16 gadu vecumā Rejess piedzīvoja ''Sevilla'' komandā. 2004. gadā pievienojies Anglijas komandai ''Arsenal'', ar kuru viņš izcīnīja Anglijas Premjerlīgas titulu un FA kausu. 2006. gadā viņš atgriezās Spānijā un ar *[[Madrides "Real" (futbols)|Real Madrid]]* komandu uzvarēja *[[La Liga]]* turnīrā. Vēlāk pievienojies citai Madrides komandai *[[Atletico Madrid]]*, ar kuru viņš divreiz uzvarēja UEFA Eiropas līgā. Vēlāk spēlējis Portugāles komandā ''Benfica''. 2012. gadā Rejess atgriezās *Sevilla* komandā. Palīdzējis komandai izcīnīt trīs UEFA Eiropas līgas kausus. Viņš kļuva par rekordistu, kopumā piecas reizes uzvarot UEFA Eiropas līgas turnīrā.

Spānijas futbola izlases sastāvā piedalījies 2006. gada FIFA Pasaules kausā.

, 35 gadu vecumā gājis bojā autoavārijā.

## Sasniegumi
**Sevilla**

* Segunda Division: 2000–01
* UEFA Eiropas līga: 2013–14, 2014–15, 2015–16

**Arsenal**

* Anglijas Premjerlīga: 2003–04
* FA kauss: 2004–05
* FA Community Shield: 2004

**Real Madrid**

* La Liga: 2006–07

**Atlético Madrid**

* UEFA Eiropas līga: 2009–10, 2011–12
* UEFA Superkauss: 2010

**Benfica**

* Taça da Liga: 2008–09

## Atsauces

## Ārējās saites
Gekhans Inlers

**Gekhans Inlers** (, dzimis ) ir turku izcelsmes Šveices bijušais futbolists, kurš spēlēja pussarga pozīcijā un ir bijis Šveices futbola izlases dalībnieks.

Savu karjeru sācis Šveices komandās ''Aarau'' un ''Zürich''. *Zürich* komandas sastāvā divas reizes kļuvis par Šveices Superlīgas čempionu. Vēlāk, pēc četrām sekmīgām sezonām ''Udinese'' komandā, Inlers pievienojās ''Napoli''. Ar *Napoli* komandu izcīnījis divus *[[Coppa Italia]]*. Vēlāk 2015—16.gada sezonā, ar ''Leicester City'', kļuvis par Anglijas Premjerlīgas čempionu. 2016. gadā pārcēlies uz Turciju, kur spēlēja *[[Beşiktaş]]* un ''İstanbul Başakşehir'' komandās. No 2020. gada līdz 2023. gadam spēlējis *[[Adana Demirspor]]*.

Šveices futbola izlases sastāvā piedalījies 2008. gada Eiropas čempionātā, kā arī 2010. un 2014. gada FIFA Pasaules kausā. 2014. gada turnīrā bijis izlases kapteinis.

## Sasniegumi
**Zürich**

* Šveices Superlīga: 2005—06, 2006—07

**Napoli**

* Coppa Italia: 2011—12, 2013—14
* Supercoppa Italiana: 2014

**Leicester City**

* Anglijas Premjerlīga: 2015—16

**Beşiktaş**

* Turcijas Superlīga: 2016—17

**İstanbul Başakşehir**

* Turcijas Superlīga: 2019—20

**Adana Demirspor**

* Turcijas futbola Pirmā līga: 2020—21

## Ārējās saites
78. Venēcijas kinofestivāls

thumb|Kinofestivāla plakāts
**78. ikkagējais [[Venēcijas kinofestivāls|Venēcijas Starptautiskais kinofestivāls]]** norisinājās 2021. gadā no 1. līdz 11. septembrim. Dienvidkorejas režisors Pons Čunho bija žūrijas prezidents, kļūstot par pirmo Dienvidkorejas režisoru, kas izvēlēts šo pienākumu veikšanai. Serēna Rosi vadīja kinofestivāla atklāšanas un noslēguma pasākumus. Zelta lauvu saņēma Odrijas Divanas filma *[[Happening]]*. Zelta lauvu par mūža ieguldījumu saņēma Roberto Beninji un Džeimija Lī Kērtisa

## Atsauces

## Ārējās saites
*
Rožē de Barbarēns

**Emīls Rožē de Tomass de Barbarēns** (; dzimis , miris ) bija franču sporta šāvējs, olimpiskās zelta medaļas ieguvējs.

1900. gada vasaras olimpiskajās spēlēs Parīzē startēja tranšejas šaušanā. Šajā disciplīnā viņš izcīnīja zelta medaļu.

## Atsauces

## Ārējās saites
* Rožē de Barbarēns (Olympics profils) 
* Rožē de Barbarēns (Olympedia profils) 
* Rožē de Barbarēns (Sports Reference profils)
Antoniuss Bauvenss

**Antoniuss Hubertuss Marija "Antuāns" Bauvenss** (; dzimis , miris ) bija nīderlandiešu sporta šāvējs, olimpiskās bronzas medaļas ieguvējs šaušanā. Startējis 1900. gada un 1920. gada vasaras olimpiskajās spēlēs.

1900. gada vasaras olimpiskajās spēlēs Parīzē bija pārstāvēts septiņās šaušanas disciplīnās, no tām 5 bija individuālās disciplīnas. Bronzas medaļu viņš ieguva kā Nīderlandes komandas pārstāvis 50 metru šaušanā komandām. No individuālajām disciplīnām viņa labākais rezultāts bija 300 metru šaušanā uz ceļiem — 296 punkti, 11 vieta.

1920. gada vasaras olimpiskajās spēlēs Antverpenē viņš startēja atkal šaušanā, gan individuālakās, gan komandu disciplīnās. Labāko rezultātu šajā reizē viņš izcīnīja 300 metru šaušanā 3 pozīcijās komandām, kur ieguva 8.vietu.

## Rezultāti
### Olimpiskās spēles

## Atsauces

## Ārējās saites
* Antoniuss Bauvenss (Olympics profils) 
* Antoniuss Bauvenss (Olympedia profils) 
* Antoniuss Bauvenss (Sports Reference profils)
Marlēna Reisere

**Marlēna Reisere** (; dzimusi ) ir Šveices šosejas riteņbraucēja, pārstāv UCI sieviešu *WorldTeam* komandu **.

## Karjera
Pirmo reizi Šveici Pasaules čempionātā pārstāvēja 2017. gadā Bergenā. Izcīnījusi sudraba medaļu individuālajā braucienā gan 2020., gan 2021. gada Pasaules čempionātā, tāpat 2021. gadā izcīnīja sudraba medaļu Tokijas Olimpisko spēļu šosejas individuālajā braucienā.

## Personīgā dzīve
Marlēna Reisere izauga lauksaimnieku ģimenē Šveices Ementāles ielejā. Līdz 16 gadu vecumam spēlēja vijoli un piedalījās Bernes Mākslas universitātes atbalsta programmā. Skolā sāka nodarboties ar skriešanu, bet pēc vairākiem potītes savainojumiem pievērsās peldēšanai un riteņbraukšanai. 2008.-2009. gadā viņa bija Šveices Zaļās partijas Bernes jauniešu nodaļas prezidente. Pēc skolas beigšanas studēja medicīnu un strādāja kā ķirurga asistente. 2017.-2018. gadā viņa bija Ementāles Zaļās partijas valdē. Kamēr viņa gatavojās 2018. gada Pasaules čempionātam Insbrukā, viņa strādāja nepilnu slodzi Langnavas slimnīcā.

## Atsauces

## Ārējās saites
Krista Mālere

**Krista Mālere** (iepriekšējā laulībā **Krista Baumane,** dzimusi ) ir latviešu kulināre, blogere, uzņēmēja, sabiedriskā darbiniece un politiķe. Bijusi 13. Saeimas deputāte, ievēlēta no politisko partiju apvienības "Attīstībai/Par!" Rīgas vēlēšanu apgabalā. Iepriekš bijusi domnīcas "Providus" vadītāja.

## Biogrāfija
Studējusi Latvijas Universitātē (politikas zinātne) un Starptautiskajā universitātē Ženēvā (uzņēmējdarbības vadība un diplomātija).

Darba gaitas sākusi valsts pārvaldē, no 1993. līdz 1995. gadam strādājot Starptautisko organizāciju nodaļā Ārlietu ministrijā, bet pēc tam turpinot Valsts Cilvēktiesību birojā no 1995. līdz 1998. gadam.

No 2002. līdz 2005. gadam bijusi domnīcas "Providus" vadītāja, blogere (veido kulināro blogu), uzņēmēja, kā arī Latvijas Dabas fonda projektu vadītāja.

## Politiskā darbība
K. Mālere ir partijas "Kustība Par!" biedre. 2018. gadā kandidēja 13. Saeimas vēlēšanās no apvienības "Attīstībai/Par!" saraksta Rīgas vēlēšanu apgabalā. Sākotnēji netika ievēlēta, taču 2020. gadā kļuva par 13. Saeimas deputāti Rīgas domē ievēlētā Mārtiņa Staķa vietā. 13. Saeimā strādāja Ārlietu komisijā, Pilsonības, migrācijas un sabiedrības saliedētības komisijā un Vides un klimata apakškomisijā.

No 2021. gada jūnija ievēlēta kā Latvijas delegācijas Eiropas Padomes Parlamentārajā asamblejā pastāvīgā locekle. Veiksmīgi virzīja kažokzvēru audzēšanas aizliegumu Latvijā, ko Saeima pieņēma trešajā, galīgajā lasījumā 2022. gada septembra beigās.

2022. gadā notikušajās 14. Saeimas vēlēšanās K. Mālere kandidēja no apvienības "Attīstībai/Par!" saraksta, taču tas nepārvarēja 5% barjeru.

## Personīgā dzīve
Bija precējusies (1998—2020) ar bijušo Ministru prezidenta biroja vadītāju, diplomātu un *[[Nord Stream 2]]* projekta konsultantu Baltijas valstīs Romānu Baumani.

## Atsauces

## Ārējās saites
* Personīgais ''Twitter'' konts
* personīgais blogs www.krista.lv
Medības (2012. gada filma)

**"Medības"** () ir 2012. gada Dānijas drāmas filma, kuras režisors ir Tomass Vinterbergs. Filmā galveno lomu atveido Madss Mikelsens.

Filmas stāsts ir par bērnudārza audzinātāju nelielā Dānijas mazpilsētā, kurš tiek nepamatoti apsūdzēts par bērna seksuālu izmantošanu savā bērnudārza klasē.

Filma tika izrādīta 2012. gada Toronto Starptautiskajā kinofestivālā un 2021. gada Kannu kinofestivālā, kur Mikelsens par savu tēlojumu ieguva labākā aktiera balvu. Filma tika nominēta kā labākā starptautiskā spēlfilma 86. Kinoakadēmijas balvas ceremonijā. Filma tādā pašā kategorijā tika nominēta arī 2013. gada Zelta globusa balvai.

## Atsauces

## Ārējās saites
Jaceks Kšinuveks

**Jaceks Kšinuveks** (, dzimis ) ir bijušais Polijas futbolists, spēlējis pussarga pozīcijā, bijis Polijas futbola izlases dalībnieks.

Savas karjeras sākumā spēlējis vairākos Polijas klubos, tai skaitā arī Čenstohovas "Raków", kurā viņš debitēja *[[Ekstraklasa]]* čempionātā. Vēlāk pārcēlies uz Vāciju, kur spēlēja *[[1. FC Nürnberg]]*, *[[Bayer Leverkusen]]*, *[[VfL Wolfsburg]]* un *[[Hannover 96]]*.

Polijas futbola izlases sastāvā piedalījies 2002. un 2006. gada FIFA Pasaules kausā, kā arī 2008. gada Eiropas čempionātā.

## Ārējās saites
Klemenss Frics

**Klemenss Frics** (, dzimis ) ir bijušais Vācijas futbolists, spēlējis labās malas aizsarga un balsta pussarga pozīcijā, bijis Vācijas futbola izlases dalībnieks. Vislabāk pazīstams, 11 gadus spēlējot ''Werder Bremen'' komandā.

Savu karjeru sācis *[[FC Rot-Weiß Erfurt]]* un *[[Karlsruher SC]]*, bet 2003. gadā viņš pievienojās *[[Bayer Leverkusen]]*. 2006. gadā Frics pievienojās *Werder Bremern* komandai, palīdzot tai izcīnīt Vācijas kausu un 2009. gadā iekļūt UEFA kausa finālā. Kopumā nospēlējis vairāk nekā 300 spēles Brēmenes sastāvā.

Vācijas futbola izlases sastāvā piedalījies 2008. gada Eiropas čempionātā.

## Sasniegumi
**Werder Bremen**

* Vācijas kauss: 2008–09
* DFL Ligapokal: 2006

## Ārējās saites
Associated Press Gada sportists

**Associated Press Gada sportists** ir balva, kuru 1931. gadā Amerikas Savienotajās Valstīs ierosināja Associated Press (AP). Katru gadu balvu piešķir vienam profesionālajam sportistam vai amatierim, gan vīriešiem, gan sievietēm. Par balvām balso AP sporta redaktoru grupa no visas valsts, kas aptver galvenokārt amerikāņu sportu. Rezultātā uzvarētāju lielākā daļa ir bijuši amerikāņi. Tomēr šo uz godu var pretendēt arī citu valstu sportisti, kuri ir arī uzvarējuši dažos gadījumos.

## AP Gada sportists

## Vairākas balvas

## Atsauces
Ex Machina

***Ex Machina*** ir 2014. gada zinātniskās fantastikas trilleris, kura režisors ir Alekss Gārlends. Filmā galvenās lomas atveido Dounels Glīsons, Alīsia Vikandere un Oskars Aizeks.

Filma ir par programmētāju Keilebu, kurš uzvar uzņēmuma rīkotajā konkursā un iegūst iespēju nedēļu pavadīt uzņēmuma īpašnieka savrupmājā. Keilebam tiek dota iespēja vadīt Tjūringa testu inteliģentam humanoīdam robotam.

Filma saņēma kopumā pozitīvas kritiķu atsauksmes, īpaši izceļot aktierspēli, scenāriju, vizuālos efektus un montāžu. Nacionālā kinofilmu pārraudzīšanas padome filmu atzina kā vienu no 10 gada labākajām neatkarīgajām filmām. *Ex Machina* saņēma labāko vizuālo efektu balvu 88. Kinoakadēmijas balvas ceremonijā. Filmas režisors Gārlends tika nominēts arī labākā oriģinālscenārija balvai. Vikandere tika nominēta Zelta globusa balvai, BAFTA kino balvai, Empire balvai un Saturna balvai. Filma tika nominēta BAFTA balvai, kā labākā britu filma, kā arī Hugo balvai.

## Atsauces

## Ārējās saites
Dzīvības koks (filma)

**"Dzīvības koks"** () ir 2011. gada ASV eksperimentāla drāmas filma, kuras režisors un scenārija autors ir Terenss Maliks. Filmā galvenās lomas atveido Breds Pits, Šons Penns un Džesika Česteina.

Filma stāsta par pusmūža vīrieša bērnības atmiņām par savu ģimeni, kas dzīvoja 50. gadu Teksasā, kā arī par viņa centieniem meklēt atbildes par dzīves jēgu.

Pēc vairāku gadu izstrādes un plānoto 2009. un 2010. gada izlaišanas datumu nokavēšanas, "Dzīvības koks" sacentās 2011. gada Kannu kinofestivālā, kur tā ieguva Zelta palmas zaru. *[[Metacritic]]* "Dzīvības koku" atzina par labāko 2011. gada filmu. Filma tika iekļauta 2012. gada *[[Sight & Sound]]* kritiķu aptaujas 250 labāko filmu sarakstā. BBC filmu iekļāva savu labāko amerikāņu filmu sarakstā. Vēlāk BBC savā 100 labāko 21. gadsimta filmu sarakstā to iekļāva septītajā vietā. 2019. gada decembrī *[[Associated Press]]* "Dzīvības koku" atzina par labāko desmitgades filmu. "Dzīvības koks" saņēma trīs Amerikas Kinoakadēmijas balvas nominācijas: labākā filma, labākais režisors un labākais operatora darbs.

## Atsauces

## Ārējās saites
Miera iela (Parīze)

**Miera iela** ​(, [ʁy də la pɛ]) ir iela Parīzes centrā, 1. un 2. Parīzes apriņķī, Vandomas laukuma un Gajonas kvartālā. Sākas no Vandomas laukuma, turpinās līdz Operas laukumam.

## Vēsture
Miera iela Parīzē ar Napoleona rīkojumu tika atklāta 1806. gadā bijušā kapucīnu sieviešu klostera vietā (klosteris tika nojaukts). Šis klosteris pārstāja pildīt savas funkcijas Franču revolūcijas laikā (1789—1799). To nojaucot, tika atsegtas cilvēku, kas bijuši apglabāti klostera baznīcā, mirstīgās atliekas, kuras pārveda uz Parīzes katakombām.

Šīs ielas atklāšana bija daļa no Napoleona laika projekta, kura gaitā Labā krasta Parīze tika savienota ar mazāk attīstītajām priekšpilsētām. Sākotnēji tā tika nodēvēta par Napoleona ielu, tagadējo nosaukumu tai piešķīra par godu Parīzes miera līgumam, kuru noslēdza Luijs XVIII kā Francijas karalis no vienas puses un Sestās koalīcijas valstis no otras puses.

Iela tika pabeigta Luija Filipa laikā. 1829. gadā iela tika uzstādīts gāzes apgaismojums.

19. gadsimta 60. gados Miera iela kļuva par izsmalcinātu izstrādājumu tirdzniecības vietu.

Parīzes Komūnas laikā Miera ielā notika pret Komūnu vērsta demonstrācija. 1871. gada 22. martā Nacionālās gvardes kareivji Žila Beržerē vadībā pēc tam, kad tika apšaudīti, sāka šaut pa neapbruņotajiem demonstrantiem. Gāja bojā 12 demonstranti un viens kareivis.
[thumb|272x272px|[Žans Bero|Žana Bero Miera ielas glezna]]

## Uzņēmumi, kas saistīti ar Miera ielu

* Grē kundzes modes nams
* Isidora Jākoba-Pakēna modes nams
* Karolīnas Rebū modes nams
* Roberta Linzelē veikals
* Parfimērijas nams *[[Roger & Gallet]]*
* Parfimērijas nams *[[Grenoville]]*
* Juvelierijas nams *[[Mellerio dits Meller]]*
* Modes nams *[[Boué Soeurs]]*
* Veikals ''Cartier''
* Čārlza Frederika Vorta modes nams
* Ričarda Hadnata parfimērijas nams
* Veikals *[[Duvelleroy]]*
* Luija Okoka veikals
* Veikals *[[Maison Maquet]]*
* Mari Antuāna Karēma pirmā konditoreja
* Viesnīca *Mirabeau*
* Viesnīca *Westminster Paris*

## Iela masu kultūrā
Galda spēles "Monopols" franču versijā Miera iela ir visdārgākais īpašums.

Miera ielā uzņemtas filmas "Smieklīgā seja", "", "Kliente".
Helena Sukova

**Helena Sukova** (; dzimusi ) ir bijusī čehu tenisiste. Divkārtējā olimpisko sudraba medaļu ieguvēja (1988, 1996) sieviešu dubultspēlēs, deviņkārtējā ''Grand Slam'' turnīru uzvarētāja sieviešu dubultspēlēs, "karjeras" *Grand Slam* ieguvēja (uzvarēja visos *Grand Slam* dubultspēļu turnīros, bet dažādos gados), pieckārtēja jaukto dubultspēļu *Grand Slam* uzvarētāja, 78 WTA turnīru uzvarētāja (10 no tiem vienspēlēs), četrkārtēja Federācijas kausa ieguvēja Čehoslovākijas izlases sastāvā.

Bijusi WTA pirmā rakete sieviešu dubultspēlēs. Starptautiskās tenisa slavas zāles dalībniece kopš 2018. gada.

## Statistika
### Grand Slam vienspēļu finālu rezultāti
#### Zaudējumi (4)

### Grand Slam dubultspēļu finālu rezultāti
#### Uzvaras (9)

#### Zaudējumi (5)

### Grand Slam jaukto dubultspēļu finālu rezultāti
#### Uzvaras (5)

#### Zaudējumi (3)

## Apbalvojumi un pagodinājumi
* Starptautiskā tenisa slavas zāle (2018) 

## Atsauces

## Ārējās saites
Olafs Šolcs

**Olafs Šolcs** (; dzimis ) ir vācu politiķis un bijušais Vācijas kanclers, ievēlēts . Pirms tam bijis vicekanclers un Vācijas finanšu ministrs.

Šolcs pēc profesijas ir jurists. Viņš Vācijas Sociāldemokrātiskajai partijai pievienojās 1975. gadā, sākumā iestājoties Sociāldemokrātiskās partijas Jauno sociālistu organizācijā. 1998. gadā tika ievēlēts Bundestāgā, kurā strādāja līdz 2011. gadam. No 2001. gada maija līdz 2001. gada oktobrim viņš bija Hamburgas federālās zemes iekšlietu ministrs.  Šolcs tika ievēlēts par Vācijas Sociāldemokrātiskās partijas ģenerālsekretāru. 2011. gadā viņš kļuva par Hamburgas mēru. 2018. gadā Šolcs tika izraudzīts gan par Vācijas finanšu ministru, gan par Vācijas vicekancleru.

2021. gada Bundestāga vēlēšanās Vācijas Sociāldemokrātiskā partija izvirzīja Šolcu kā savu kandidātu Vācijas bundeskanclera amatam. Partija vēlēšanās uzvarēja, iegūstot 206 vietas Bundestāgā, un izveidoja koalīciju ar Zaļajiem un Brīvo demokrātu partiju. 2021.&nbsp;gada 8.&nbsp;decembrī Bundestāgs Šolcu ievēlēja un viņš nodeva kanclera zvērestu.
2024. gada 16. decembrī Bundestāgs nobalsoja par neuzticības izteikšanu kanclera Olafa Šolca valdībai.

2025. gada 6. maijā Šolcu amatā nomainīja Frīdrihs Mercs.
 
## Atsauces

## Ārējās saites

 
* Olafs Šolcs Oficiālā mājaslapa
Planteišona

thumb|Golfa laukumi "Lago Mar" Planteišonā
**Planteišona** ir pilsēta ASV, Floridas štatā, Brovardas grāfistē. 2010. gada ASV tautas skaitīšanā iedzīvotāju skaits tajā bija 84 955.

## Vēsture
Pilsēta izveidota sākotnēji seminolu indiāņiem piederējušā purvā, kur 20. gadsimta sākumā vairākos mēģinājumos zeme tika daļēji nosusināta. Vispirms tur plānoja audzēt rīsus, taču viesuļvētras un plūdi stipri traucēja lauksaimniecībai. Floridas leģislatūra 1915. gadā izveidoja Brovardas grāfisti (sākotnēji plānota ar nosaukumu “Evergleidsas grāfiste”, bet galu galā nosaukta bijušā zemes īpašnieka un gubernatora Brovarda vārdā), apvienojot Deidas un Palmbīčas grāfistu daļas. 1947.—1948. gadā sāka veidoties pilsētiņa, tika uzbūvētas pirmās 136 mājas, tomēr atkārtojošās vētras un plūdi piespieda pārtraukt attīstību un pievērsties katastrofu infrastruktūras — dambju un sūkņu staciju izveidei. 1953. gadā Planteišona, kurā tolaik dzīvoja ap 300 iedzīvotāju, ieguva pilsētas tiesības. 1963. gadā iedzīvotāju skaits sasniedza 8500.

## Ievērojami cilvēki

* Melānija Amaro (1992), dziedātāja;
* Kamila Mendesa (1994), aktrise;
* Džeimss Randi (1928—2020), iluzionists un zinātniskais skeptiķis;
* Seimūrs Švarcmans (1930—2009), operdziedātājs;
* XXXTentacion (pilnā vārdā Džasejs Dveins Rikardo Onfrojs, 1998-2018), reperis.

## Atsauces

## Ārējās saites
Lil Nas X

**Montero Lamārs Hills** (*Montero Lamar Hill*, dzimis , Litiaspringsā, Džordžijā, ASV), plašāk pazīstams ar skatuves vārdu ***Lil Nas X*** ir amerikāņu reperis un dziesmu autors. Popularitāti ieguvis 2019. gada sākuma pēc singla "Old Town Road" izdošanas, kas sasniedza pirmo vietu daudzu valstu mūzikas topos, tai skaitā atradās 19 nedēļas *[[Billboard Hot 100]]* pirmajā vietā.

## Diskogrāfija
* *[[Montero]]* (2021)
Pēterburgas Psihoneiroloģijas institūts

**Sanktpēterburgas Behtereva Psihoneiroloģiskais pētniecības institūts** () ir pēcdiploma izglītības centrs Pēterburgā, kurā veic pētījumus un studijas neiroloģijas, psihiatrijas un psiholoģijas jomās. 
Institūts dibināts 1907. gadā kā **Pēterburgas Psihoneiroloģiskais institūts**, tā dibinātājs un pirmais direktors bija Vladimirs Behterevs.

Pēc Oktobra revolūcijas 1918. gadā Pēterpils Psihoneiroloģijas institūtu pārdēvēja par II. Petrogradas Universitāti, bet 1925. gadā piešķīra Behtereva vārdu.

## Ārējās saites
SC Cambuur

***SC Cambuur***  ir profesionāls Nīderlandes futbola klubs no Leuvardenas. Klubs ir dibināts 1964. gadā. Pašlaik spēlē Nīderlandes futbola otrajā pēc līmeņa līgā *[[Eerste Divisie]]*. Mājas spēles aizvada *[[Cambuur stadions|Cambuur]]* stadionā, kura ietilpība ir 10&nbsp;500 vietu. Labākais sasniegums Nīderlandes spēcīgākajā līgā *[[Eredivisie]]* ir 9. vieta 2021.—2022. gada sezonā. Klubs ir trīs reizes uzvarējis Nīderlandes Pirmajā divīzijā (*Eerste Divisie*).

## Sasniegumi
* **Pirmā divīzija** (*Eerste Divisie*)
** Čempioni (2): 1991–92, 2012–13, 2020–21
* **Otrā divīzija** (*Tweede Divisie*)
** Čempioni (2): 1964–65

## Latvijas futbolisti
Klubu ir pārstāvējuši Latvijas futbolisti. 2018.—2019. gada sezonā, kad komanda spēlēja Pirmajā divīzijā, tajā spēlēja Andrejs Cigaņiks. Kopš 2021. gada augusta to pārstāv uzbrucējs Roberts Uldriķis.

## Atsauces

## Ārējās saites

* Oficiālā mājaslapa 
* Kluba profils ''soccerway.com'' 
* Kluba profils ''transfermarkt.com''
Go Ahead Eagles

***Go Ahead Eagles***  ir profesionāls Nīderlandes futbola klubs no Deventeras. Klubs ir dibināts 1902. gadā. Pašlaik spēlē Nīderlandes futbola augstākajā līgā *[[Eredivisie]]*. Mājas spēles aizvada *[[De Adelaarshorst]]* stadionā, kura ietilpība ir 10&nbsp;000 vietu. Kluba futbolisti četras reizes ir izcīnījuši Nīderlandes čempionu titulu (1917., 1922., 1930. un 1933. gadā), bet 1965. gadā spēlēja Nīderlandes kausa izcīņas jeb KNVB kausa finālā.

## Sasniegumi
* **Nīderlandes čempionāts** (tagad — ***[[Eredivisie]]***)
** Čempioni (4): 1916–17, 1921–22, 1929–30, 1932–33
** Vicečempioni (5): 1915–16, 1917–18, 1918–19, 1928–29, 1934–35
* **[[Nīderlandes kauss futbolā|KNVB kauss]]**
** Finālisti (1): 1964–65
* **Otrā divīzija** (*Tweede Divisie*)
** Uzvarētāji (2): 1958–59

## Atsauces

## Ārējās saites

* Oficiālā mājaslapa 
* Kluba profils ''soccerway.com'' 
* Kluba profils ''transfermarkt.com''
NEC Nijmegen

***Nijmegen Eendracht Combinatie***, pazīstams kā **NEC** jeb ***NEC Nijmegen***, ir profesionāls Nīderlandes futbola klubs, kas bāzēts Neimegenā. Klubs ir dibināts 1900. gadā. Pašlaik spēlē Nīderlandes futbola augstākajā līgā *[[Eredivisie]]*. Mājas spēles aizvada stadionā *[[Goffertstadion]]*, kā ietilpība ir  vietu. Komanda ir četras reizes spēlējusi Nīderlandes kausa izcīņas jeb KNVB kausa finālā, bet ne reizi nav uzvarējusi. Labākais sasniegums *Eredivisie* ir 5. vieta 2002.—2003. gada sezonā. Klubs ir divas reizes uzvarējis Nīderlandes Pirmajā divīzijā (*Eerste Divisie*).

## Sasniegumi
* **[[Nīderlandes kauss futbolā|KNVB kauss]]**
** Finālisti (4): 1972–73, 1982–83, 1993–94, 1999–2000
* **Pirmā divīzija** (*Eerste Divisie*)
** Uzvarētāji (2): 1974–75, 2014–15
* **Otrā divīzija** (*Tweede Divisie*)
** Uzvarētāji (1): 1963–64

## Atsauces

## Ārējās saites

* Oficiālā mājaslapa 
* Kluba profils ''soccerway.com'' 
* Kluba profils ''transfermarkt.com''
The Carpenters

***The Carpenters*** bija amerikāņu popmūzikas grupa, kura darbojās no 1968. līdz 1983. gadam. Grupu veidoja māsa un brālis — Kārena Kārpentere un Ričards Kārpenters. Viņi radīja izteiktu maigu mūzikas stilu, apvienojot Kārenas kontravokālu ar Ričarda harmonizēšanas, aranžēšanas un kompozīcijas prasmēm. Savas 14 gadus ilgās karjeras laikā *The Carpenters* ierakstīja 10 albumus, kā arī daudzus singlus un vairākus televīzijas īpašos ierakstus.

## Vēsture
thumbnail|left|upright=0.8|Grupas dalībnieki 1972. gadā
Brāļi un māsas ir dzimuši Ņūheivenā, Konektikutas štatā, un 1963. gadā pārcēlās uz Dauniju, Kalifornijā. Bērnībā Ričards mācījās klavierspēli, mācoties Kalifornijas štata universitātē Longbīčā, savukārt Kārena apguva bungas. Pirmo reizi viņi kopā uzstājās kā duets 1965. gadā un izveidoja uz džezu orientētu Ričarda Kārpentera Trio, kam sekoja vidēja līmeņa grupa *Spectrum*. 1969. gadā kā *The Carpenters* parakstīja līgumu ar *[[A&M Records]]*, un nākamajā gadā viņi guva lielus panākumus ar hitiem *(They Long to Be) Close to You* un *We've Only Just Begun*. Dueta melodiskā popa zīmols radīja rekordlielu hitu ierakstu skaitu Amerikas Top 40 un *Adult Contemporary* topos, un viņi kļuva par vadošajiem pārdevējiem softroka, vieglas klausīšanās un pieaugušo mūsdienu mūzikas žanros. Viņiem bija trīs singli ar pirmo numuru un pieci singli ar otro numuru *[[Billboard Tops|Billboard Hot 100]]* un 15 populārākie hiti *Adult Contemporary* topā, kā arī 12 top-10 singli.

1970. gados duets nepārtraukti koncertēja, kas viņus pakļāva pastiprinātai spriedzei; Ričards 1979. gadā paņēma brīvu gadu pēc tam, kad bija kļuvis atkarīgs no *[[Quaalude]]*, savukārt Kārena cieta no *[[anorexia nervosa]]*. Viņu kopīgā karjera beidzās 1983. gadā, kad Kārena nomira no sirds mazspējas, ko izraisīja anoreksijas komplikācijas. Plašs ziņu atspoguļojums par šiem apstākļiem palielināja sabiedrības izpratni par ēšanas traucējumiem. Viņu mūzika turpina piesaistīt kritiķu atzinību un komerciālus panākumus. Viņi ir pārdevuši vairāk nekā 90 miljonus ierakstu visā pasaulē, padarot *The Carpenters* par vienu no visu laiku visvairāk pārdotajiem mūzikas māksliniekiem.

## Diskogrāfija

* *[[Ticket to Ride (albums)|Offering/Ticket to Ride]]* (1969)
* *[[Close to You]]* (1970)
* *[[Carpenters (albums)|Carpenters]]* (1971)
* *[[A Song for You]]* (1972)
* *[[Now & Then]]* (1973)
* *[[Horizon (albums)|Horizon]]* (1975)
* *[[A Kind of Hush]]* (1976)
* *[[Passage (albums)|Passage]]* (1977)
* *[[Christmas Portrait]]* (1978)
* *[[Made in America]]* (1981)
* *[[Voice of the Heart]]* (1983)
* *[[An Old-Fashioned Christmas]]* (1984)
* *[[Lovelines]]* (1989)
* *[[As Time Goes By]]* (2004)

## Atsauces

## Ārējās saites

* Oficiālā mājaslapa
Mērija Džo Fernandesa

**Mērija Džo Fernandesa** (; dzimusi ) ir bijusī ASV tenisiste, trenere un televīzijas komentētāja. Divkārtēja *[[Grand Slam (teniss)|Grand Slam]]* dubultspēļu uzvarētāja, astoņkārtējā *Grand Slam* fināliste (3 — vienspēles, 5 — dubultspēles), divkārtējā olimpiskā čempione (abas reizes dubultspēlēs), 26 WTA turnīru uzvarētāja (7 — vienspēles), bijusī pasaules 4. rakete vienspēļu un dubultspēļu rangā, Federācijas kausa ieguvēja (1996) ASV izlases sastāvā, divkārtēja šī turnīra fināliste kā kapteine (2009—10).

Mērija Džo Fernandesa ir dzimusi Dominikānas galvaspilsētā Santodomingo, kur viņas vecāki bija ieceļojuši no Spānijas un Kubas.

## Apbalvojumi un pagodinājumi
* Sāras Palfrijas Dancigas balva (1996)

## Ārējās saites
Tūlītējā apstrāde

**Tūlītējā apstrāde** (, STP) ir nepārtraukta, pilnībā automatizēta informācijas apstrāde. Pirmdati var būt automātisko sistēmu radīti vai arī ievadīti manuāli, taču to apstrāde notiek pilnīgi automātiski.

Šaurākā nozīmē STP tehnoloģija paredz to, ka brokeru uzņēmums darbojas kā automātisks starpnieks starp klientiem un ārējo tirgu. Klientu orderi tiek automātiski novirzīti darījumu noslēgšanai ārējā tirgū vai lieliem kontraģentiem.

## Transakcijas
STP tehnoloģija tika izstrādāta 1990. gadu sākumā Londonā akciju tirdzniecības nolūkos, lai varētu veikt automatizētu datu apstrādi fondu tirgos.

Agrāk maksājumu veikšana vienmēr prasīja manuālu darbu, un tā apstrāde bieži vien aizņēma vairākas stundas, turklāt cilvēka papildu iejaukšanās varēja izraisīt daudzas kļūdas.

Ar STP palīdzību darījumus ar naudu un vērtspapīriem var apstrādāt un noslēgt vienas dienas laikā. Maksājumi dažādu iemeslu dēļ var tikt veikti bez STP izmantošanas.

## Priekšrocības

STP ieviešana pilnā apmērā aktīvu pārvaldītājiem var saīsināt apstrādes ciklu, kā arī samazināt ar norēķiniem saistīto risku un darbības izmaksas.

Daži nozares analītiķi apgalvo, ka 100% automatizāciju sasniegt nav iespējams. Tās vietā viņi virza ideju par STP tehnoloģijas līmeņu paaugstināšanu firmas ietvaros, mudinot uzņēmumu grupas uzlabot savstarpējo transakciju informācijas automatizētas apstrādes kvalitāti vai nu uz divpusēja pamata, vai arī kā lietotāju kopiena (ārējā STP). Tomēr citi analītiķi uzskata, ka pilnīga automatizācija tiks sasniegta tad, kad biznesa procesi kļūs funkcionāli savienojami.

## Atsauces
Bengts Šite

**Bengts Šite** (, ; 1614—1683) bija zviedru valstsvīrs un diplomāts. Zviedru Igaunijas ģenerālgubernators (1654—1656).

## Dzīvesgājums
Dzimis 1614. gadā karaļa Gustava II Ādolfa mājskolotāja un valsts finanšu kambarpadomnieka Juhana Šites un viņa sievas Marijas, dzimušas Nīfas (*Näf*), ģimenē.
Jau 10 gadu vecumā 1624. gadā viņš kļuva par Upsālas Universitātes studentu, jo viņa tēvs bija šīs augstskolas kanclers. Tajā pašā gadā viņa tēvam piešķīra brīvkunga (barona) titulu un Duderu dzimtmuižu (*Duderhof, Дудергоф*) tagadējās Pēterburgas teritorijā.
1629. gadā Šiti nosūtīja uz Anglijas karaļa Čārlza I galmu, kur iecēla dižciltīgo kārtā un viņš turpināja studijas Leidenes Universitātē (1629—1630).

Kad pēc Poļu-zviedru kara beigām 1629. gadā Gustavs Ādolfs viņa tēvu iecēla par Vidzemes, Ingrijas un Karēlijas ģenerālgubernatoru, Bengts Šite dzīvoja Tērbatā, 1631. gadā apmeklēja Krieviju, 1632. gadā īslaicīgi imatrikulējās tēva dibinātajā Tērbatas Gustava akadēmijā.

Pēc karaļa Gustava Ādolfa nāves Zviedrijas valsts kanclers Aksels Ūksenšerna Bengtu Šiti kopā ar tēvu 1633. gadā atsauca uz Stokholmu, kur viņu iecēla par nepilngadīgās karalienes Kristīnes kambarkungu. 1634. gadā Ūkšenšerna viņu izsauca pie sevis uz Magdeburgu un nosūtīja diplomātiskā misijā pie kardināla Rišeljē uz Parīzi, tad uz Sicīlijas Karalisti.

Pēc tēva nāves 1648. gadā viņu iecēla par Tērbatas Gustava akadēmijas kancleru (1648—1649).
1651. gadā viņš devās papildināties pie Komēnija uz Patakas akadēmisko ģimnāziju Šārošpatakā Transilvānijā un uzturējās tur līdz 1652. gadam, pētīja igauņu, somu un ungāru valodas līdzību. Vēlāk bija Zviedru Igaunijas gubernators (1654—1656).
1659. gadā viņš kā Zviedrijas sūtnis Londonā tikās ar Robertu Boilu un citiem Neredzamās kolēģijas (*Invisible College*) locekļiem, lai apspriestu Komēnija ierosinātās Sofopoles (*Sophopolis*, Gudrības pilsētas) izveidi, kas noveda pie Londonas Karaliskās biedrības dibināšanas 1660. gadā.

1666. gadā Zviedrijas valdība Bengtu Šiti nosūtīja uz Brandenburgas markgrāfistes galvaspilsētu Berlīni tikties ar Frīdrihu Vilhelmu, kuram viņš ierosināja dibināt universitāti un Tangermindē (*Tangermünde*) uzbūvēt Zālamana māju zinātniekiem.
1667. gadā viņš mēģināja pārliecināt Leibnicu pievienoties pansofistu un poliglotu kopai.
Pēc Trīsdesmitgadu gara beigām 1669. gadā Šiti nosūtīja uz Hānavas firsta galmu.

## Darbi
* nepublicēts manuskripts *Sol praecipuarum linguarum subsolarium*.

## Ārējās saites
*  ''Tolerance, Reform, and Scholarship: J. A. Comenius, Bengt Skytte, G. W. Leibniz, and Daniel Ernst Jablonski'' by Werner Korthaase
* Johann Friedrich von Recke, Karl Eduard von Napiersky, Theodor Beise, *Allgemeines Schriftsteller- und Gelehrten-Lexikon der Provinzen Livland, Esthland und Kurland*, Volume 4 (1832), pp. 210—2; Google Books.

## Atsauces
Jānis Kukainis

**Jānis Kukainis** (dzimis , miris ) bija ASV latviešu inženieris un sabiedriskais darbinieks. Bijušais Pasaules Brīvo latviešu apvienības (PBLA) un Amerikas Latviešu apvienības (ALA) priekšsēdis.

## Dzīvesgājums
Dzimis 1943. gada 12. jūnijā Rīgā. Otrā pasaules kara beigās ar ģimeni devies bēgļu gaitās uz Vāciju, 1951. gadā uz ASV. 
Ieguva bakalaura grādu inženierzinātnēs Sinsinati Universitātē, maģistra grādus Tenesijas un Mičiganas pavalsts universitātēs, bija studentu korporācijas *[[Talavija]]* loceklis.

Strādāja Forda autobūves koncernā *[[Ford Motor Company]]* Detroitā kā dažādu nodaļu vadītājs, publicēja 20 rakstus par aerodinamikas jautājumiem.

1973. gadā sāka vadīt Latviešu apvienību Detroitā, darbojās Latviešu fonda padomē, Latviešu centra Garezerā padomē, Mičigānas baltiešu komitejā un Detroitas latviešu skolā.
1996. gadā Kukaini ievēlēja par Amerikas Latviešu apvienības priekšsēdi, rīkoja konferences par Baltijas valstu drošības jautājumiem. Pēc pensionēšanās 2000. gadā savu laiku veltīja darbam latviešu sabiedrībā.

## Apbalvojumi
* Triju Zvaigžņu ordenis, 5. šķira (2000) 
* 70px Viestura ordenis, 1. šķira (2004)
* Latvijas Republikas Aizsardzības ministra Atzinības medaļa, 
* “Daugavas vanagu” zelta nozīme 
* PBLA balva

## Atsauces
Bumbiers

**Bumbiers** var būt:

* Bumbieris.

## Cilvēki ar šādu uzvārdu
* Jānis Bumbiers (1890—1968) ― latviešu čekists, vēlāk ekonomists un padomju sabiedriskais darbinieks.
TIFF

**TIFF** var būt:

* TIFF (*Tagged Image File Format*) — failu formāts attēlu glabāšanai;
* Toronto Starptautiskais kinofestivāls (*Toronto International Film Festival*).
Kevins Kuranji

**Kevins Deniss Kuranji Rodrigess** (, dzimis ) ir bijušais Vācijas futbolists, spēlējis uzbrucēja pozīcijā, bijis Vācijas futbola izlases dalībnieks.

Savu karjeru iesācis *[[VfB Stuttgart]]* komandā. 2002. gadā ar komandu ieguvis UEFA Intertoto kausu. 2005. gadā pārcēlies uz ''Schalke 04''. *Schalke 04* komandā spēlējis līdz 2010. gadam. Trīs sezonas bijis *Schalke 04* labākais vārtu guvējs Vācijas Bundeslīgas turnīrā. Vēlāk spēlējis Krievijas Premjerlīgas komandā ''Dynamo Moscow''. 2012. gadā kļuvis arī par komandas kapteini. Savu karjeru noslēdzis ''1899 Hoffenheim''.

Vācijas futbola izlases sastāvā piedalījies 2004. un 2008. gada Eiropas čempionātā. Kopumā izlases labā nospēlējis 52 mačus un guvis 19 vārtus.

## Sasniegumi
**VfB Stuttgart**

* UEFA Intertoto kauss: 2002

**Schalke 04**

* DFL Ligapokal: 2005

## Ārējās saites